Tilboð opnuð í gatnaframkvæmdir á Akranesi Á fundi framkvæmdaráðs Akraneskaupstaðar síðastliðinn föstudag voru kynntar niðurstöður í þrjú verk sem boðin voru út á vordögum í gatnaframkvæmdir í bænum . Á fundinum var framkvæmdastjóra umhverfis - og framkvæmdasviðs falið að ganga til viðræðna við lægstbjóðanda í verkin . Stærsta útboðsverkið var á Sólmundarhöfði , gatnahönnun og framkvæmd frá Innnesvegi . Þar var Vélaleiga Halldórs Sig . ehf. með lægsta tilboðið , 46 , 5 milljónir . Kostnaðaráætlun var 45,2 milljónir . Eitt annað tilboð barst í verkið frá Þrótti ehf. sem bauð 50,1 milljón . Skóflan hf var með lægstu tilboð í hin tvö verkin . Í Heiðarbraut , endurnýjun slitlags , bauð Skóflan 19,6 milljónir . Tilboð Loftorku Reykjavík var örlítið hærra , en kostnaðaráætlun í verkið var 20,3 milljónir . Tvö önnur tilboð sem bárust í verkið voru talsvert yfir henni . Þau voru frá Vélaleiga Halldórs Sig . ehf. og Þrótti ehf . Í Hafnarbraut , endurnýjun gangstéttar milli Bárugötu og Suðurgötu , bauð Skóflan 9,750 milljónir . Vélaleiga Halldórs Sig . ehf bauð 10 , 7 milljónir og voru bæði þessi tilboð undir kostnaðaráætlun sem var kr. 11,2 milljónir . Tilboð Þróttur hf. var um 600 þúsundum yfir henni en það voru þessi þrjú tilboð sem bárust í verkið .